钦定古今图书集成/明伦汇编/氏族典/第023卷 > 《廖用贤尚友录》 > 冯万泥
## 钦定古今图书集成/明伦汇编/氏族典/第023卷 > 《廖用贤尚友录》 > 冯万泥

按《北燕录》：万泥，跋之从弟也。初仕慕容云，为尚书令，
转幽冀二州牧，镇肥如。及跋僭位，署为骠骑大将军、
幽平二州牧，封广川公。万泥抗表请代，跋曰：“猥以不
德，谬为群贤所推，思与兄弟同兹休戚。今方难未平，
维城任重，非明德懿亲，孰克居之？且折冲御侮，为国
藩屏，虽有他人，不如我弟兄，岂得如所陈也！”于是加
开府仪同三司。后与兄子《乳陈》反叛，伏诛。